CELEX: 32014D0690
Language: et
Date: 2014-09-30 00:00:00
Title: 2014/690/EL: Komisjoni rakendusotsus, 30. september 2014 , millega tunnistatakse kehtetuks otsus 2006/464/EÜ ajutiste erakorraliste meetmete kohta Dryocosmus kuriphilus Yasumatsu ühendusse sissetoomise ja leviku takistamiseks (teatavaks tehtud numbri C(2014) 6566 all)

2.10.2014   
            
            
               ET
            
            
               Euroopa Liidu Teataja
            
            
               L 288/5
            
         KOMISJONI RAKENDUSOTSUS,
   30. september 2014,
   millega tunnistatakse kehtetuks otsus 2006/464/EÜ ajutiste erakorraliste meetmete kohta Dryocosmus kuriphilus Yasumatsu ühendusse sissetoomise ja leviku takistamiseks
   
      
         (teatavaks tehtud numbri C(2014) 6566 all)
      
   
   
      (2014/690/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 neljandat lauset,
   ning arvestades järgmist:
   
               (1)
            
            
               Komisjoni otsuses 2006/464/EÜ (2) sätestatud meetmed ei takistanud Dryocosmus kuriphilus Yasumatsu (idamaine kastani pahk-vaablane) levikut, nagu ilmneb liikmesriikide poolt vastavalt kõnealusele otsusele tehtud iga-aastastest uuringutest.. Kõnealused uuringud viitavad sellele, et Dryocosmus kuriphilus Yasumatsu on laialdaselt levinud suurel osal oma võimalikust asustusalast liidu territooriumil. Lisaks ei ole otsuses 2006/464/EÜ vastuvõtlike taimede liikumise suhtes sätestatud tingimused järgitavad ja asjakohased liidu territooriumi nii suure osa puhul.
            
         
               (2)
            
            
               Seetõttu tuleks otsus 2006/464/EÜ kehtetuks tunnistada.
            
         
               (3)
            
            
               Käesoleva otsusega ettenähtud meetmed on kooskõlas taimetervise alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsus 2006/464/EÜ tunnistatakse kehtetuks.
   Artikkel 2
   Käesolev otsus on adresseeritud liikmesriikidele.
   
      Brüssel, 30. september 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 169, 10.7.2000, lk 1.
   
      (2)  Komisjoni otsus 2006/464/EÜ, 27. juuni 2006, ajutiste erakorraliste meetmete kohta Dryocosmus kuriphilus Yasumatsu ühendusse sissetoomise ja leviku takistamiseks (ELT L 183, 5.7.2006, lk 29).